ఐ లవ్ యూ

ఐ లవ్ యు 1979 లో విడుదలైన తెలుగు భాషా చిత్రం. దీనికి వాయు నందన రావు దర్శకత్వం వహించాడు. ఈ చిత్రంలో చిరంజీవి, సువర్ణ, ప్రసాద్ బాబు, పిఎల్ నారాయణ తదితరులు నటించారు. ఇది ఏకకాలంలో కన్నడలో చిత్రీకరించబడింది , అదే శీర్షికతో శంకర్ నాగ్ నటించిన ఈ సినిమాలో సువర్ణ తన పాత్రను తిరిగి పోషించింది.

కథ 
రమేష్ ( చిరంజీవి ) దినచర్యలో భాగంగా  తన స్నేహితులతో కలిసి డ్రైవింగ్ చేయడం, యువతులను మోహింపజేయడం,  వారిని వెంబడించడం వంటివి ఉంటాయి. సువర్ణ ఒక మధ్యతరతి కుటుంబానికి చెందిన అమ్మాయి. ఆమె విద్యాభ్యాసం కోసం గ్రామం నుండి పట్టణానికి వస్తుంది. రమేష్ సువర్ణను లక్ష్యంగా చేసుకుంటాడు. సువర్ణను ఆమె బావ ప్రసాద్ బాబు కూడా వివాహం చేసుకోవాలనుకుంటాడు. అతను సువర్ణను రమేష్ కారులో చూసినపుడు అసూయ పడతాడు. ఈ విషయంపై ఆమెను హెచ్చరిస్తాడు. కానీ సువర్ణ రమేష్ పై ఆకర్షితురాలవుతుంది.  ఒకరోజు రమేష్ ఆమెను తప్పించుకుని తిరుగుతాడు. తరువాత  రమేష్ ఒక ప్రమాదానికి గురయ్యాడని, ఇప్పుడు నడవలేకపోతున్నాడని, వీల్ చైర్లో గడుపుతున్నాడని సువర్ణకు తెలుస్తుంది. ఆమె రమేష్ బంధువును సహాయమడిగి  అతని ఇంటిని తెలుసుకొని అతనికి  నర్సుగా సేవలు చేస్తుంది. 

ఇంతలో, రమేష్ తల్లి, మామయ్యలు రమేష్ కు తన మామ కుమార్తెతో వివాహం చేయాలని నిర్ణయిస్తారు. సువర్ణ రమేష్‌ను తన తప్పును, నిస్సహాయతను గ్రహించేలా చేస్తుంది. రమేష్ తన తప్పులను గ్రహించి సువర్ణను వివాహం చేసుకోవాలని నిర్ణయించుకుంటాడు.  ఆమె తండ్రితో మాట్లాడతాడు. తన తండ్రి ఇష్టానికి వ్యతిరేకంగా, సువర్ణ రమేష్ ను వివాహం చేసుకుంటుంది, కాని రమేష్ తన శక్తిని కోల్పోయాడని తెలుసుకుంటుంది. ఆమె డాక్టర్ సలహాను అనుసరించి  ఆమె ఉద్దేశపూర్వకంగా రమేష్ అహాన్ని దెబ్బతీసి అతని ఇంటి నుండి వెళ్లిపోతుంది. బాధపడిన  రమేష్ తన కాళ్ళ మీద నిలబడి తనను తాను నిరూపించుకోవాలని నిర్ణయించుకుంటాడు. అతను ఆమె ఇంటికి వెళ్లి ఆమెను బలవంతం చేస్తాడు. చివరికి  రమేష్ తన కాళ్ళను తిరిగి పొందాడని తెలుసుకొని మారిన రమేష్ తో సంతోషంగా జీవిస్తుంది.

తారాగణం 

 చిరంజీవి
 శ్రీనివాసమూర్తి
 సీతారాం
 సువర్ణ
 మమతా షెహ్నోయ్
 ఎం.ఎస్.సత్యం
 పల్లవి
 ఉమేష్
 జైకుమార్
 నటరాజ్
 అశ్వంత్ నారాయణ
 ఉమా శివకుమార్
 సుశీలా నాయుడు
 సత్యకళ

నిర్మాణం 
ఐ లవ్ యు అరుదైన చిత్రం, సాధారణంగా వీరోచిత పాత్రలకు పేరుగాంచిన చిరంజీవి వ్యతిరేక వ్యక్తిత్వం ఉన్న పాత్రను పోషించారు.

పాటలు 
సౌండ్‌ట్రాక్‌ను చెళ్లపిళ్ళ సత్యం స్వరపరిచాడు.  లెస్ రీడ్, జియోఫ్ స్టీఫెన్స్ రాసిన " దేర్ ఎ కైండ్ ఆఫ్ హుష్ " ఆధారంగా "ఓకా మాటుంది" పాట రూపొందించబడింది.

ఆదరణ 
ఈ చిత్రం ద్వారా చిరంజీవి నటుడిగా గుర్తింపు పొందాడు.

మూలాలు

బాహ్య లంకెలు 

చిరంజీవి నటించిన సినిమాలు
1979 తెలుగు సినిమాలు
పి.ఎల్.నారాయణ నటించిన సినిమాలు